 					SKRAĆENI ZAPISNIK 

	Sa 8. redovne sjednice Općinskog vijeća Općine Borovo održane dana 18. svibnja 2026. godine u Sali za sastanke Općine Borovo, sa početkom u 19,00 sati.

	SEDNICI PRISUSTVUJU:

1. Milan Poznanović, predsjednik
2. Senka Zarić, bacc. oec potpredsjednica
3. Milica Popadić
4. Gordana Perišić, dipl. oec
5. Dragana Bošnjak
6. Mirjana Čupić
7. Dušan Latas
8. Danko Nikolić, dipl. pravnik
9. Rajko Lukić ing. mašinstva
10. Dragan Rakazović, prof.
11. Bojana Jovičić
12. Željko Lukić
13. Momir Nedić
14. Stojan Poznanović, dipl. profesor fizičkog obrazovanja i sporta
OSTALI PRISUTNI:

1. Zoran Baćanović, mag. iur. - Općinski načelnik
2. Slobodanka Stevanović, dipl. pravnica pročelnica JUO
3. Lazar Bosić-predsjednik Povjerenstva za financije i proračun
4. Dragana Zečević – novinar Radio Borova

	Nakon izvršene prozivke predsjednik Općinskog vijeća konstatuje da sjednici prisustvuje   svih 14 vijećnika te da je jednoglasno usvojen slijedeći

					DNEVNI  RED
1. Zaključak o usvajanju zapisnika sa 7. redovne sjednice Općinskog vijeća Općine Borovo.     
2. II. izmjene i dopune Programa javnih potreba u sportu za 2026. 
3. II. Izmjene i dopune Programa održavanja komunalne infrastrukture za 2026. 
4. III. Izmjene i dopune Programa financiranja udruga i općedruštvenih djelatnosti za 2026. 
5. Odluka o III. izmjeni Odluke o plaći i naknadama te ostalim pravima općinskog načelnika Općine Borovo. 
6. III. Izmjene i dopune Proračuna Općine Borovo za 2026. 
7. Odluka o davanju suglasnosti na Pravilnik o upisu djece i ostvarivanju prava i obveza korisnika usluga u Dječjem vrtiću ZLATOKOSA BOROVO. 
8. Odluka  o dopuni Odluke o komunalnom redu. 
9. Odluka o usvajanju Izvještaja o izvršenju Plana i programa rada EKO DUNAV d.o.o. za komunalno gospodarstvo Borovo za 2025 god. 
10. Odluka o usvajanju Izvještaja o financijskom poslovanju EKO DUNAV d.o.o. za komunalno gospodarstvo Borovo za 2025 god. 
11. Odluka o dopuni Odluke o načinu pružanja javne usluge sakupljanja mješovitog komunalnog otpada i biorazgradivog komunalnog otpada na području Općine Borovo . 
12. Odluka o porezu na korištenje javnog zemljišta. 
13. Izvještaji o provedenom javnom savjetovanju. 
14. Razno.

1. 	Zaključak o usvajanju zapisnika sa 7. redovne sjednice Općinskog vijeća Općine Borovo.  

Latas D. Predlaže da se t. 10. Odluka o dodjeli nagrada i priznanja Općine Borovo dopuni tekstom konkretnih prijedloga za dodjelu nagrada odnosno da se zapisnik dopuni imenima i prezimenima i nazivima pravnih osoba.

Lukić Ž. Smatra da je pod t. 11. Razno njegov zahtjev za uređenje javnih zelenih površina i stabala na njima nedovoljno opisan i da je njegovu diskusiju potrebno dopuniti tekstom kojim se naglašava da radnici komunalnog poduzeća vrlo često prolaze pored sasušenih stabala ( kada kose) koja se ne mogu više spasiti, iz kojih izrastaju izdanci 3-4 m dužine šire se na pješačku stazu pa čak i cestu, smetaju građanima i narušavaju izgled Borova. Naglašava da bi bilo dovoljno poslati jednog radnika da to posječe a potom kamiončić da se to posječeno raslinje odveze. 
Također izražava zadoovljstvo što sjednici prisustvuje direktorica EKO DUNAV-a d.o.o. za komunano gospodarstvo kako bi saslušala prijedloge budući da on osobno na svakoj sjednici vijeća istakne poneku primjedbu ili prijedlog ili osobna zapažanja sa ciljem da se osiguraju što bolji uvjeti za građane.

	Predsjednik konstatira da su primjedbe vijećnika usvojene jednoglasno te da je jednoglasno usvojen dopunjeni zapisnik sa 7. Sjednice općinskog vijeća.
   
2. II. izmjene i dopune Programa javnih potreba u sportu za 2026. 

Predsjednik konstatuje da su izmjene i dopune usvojene jednoglasno.

3. II. Izmjene i dopune Programa održavanja komunalne infrastrukture za 2026. 

Predsjednik konstatuje da su izmjene i dopune usvojene jednoglasno, bez primjedbi.

4. III. Izmjene i dopune Programa financiranja udruga i općedruštvenih djelatnosti za 2026. 

Nikolić D. Predlaže da se promjene u programu boldiraju.
Bošnjak D. Interesira je šta podrazumijeva sanacija općinske zgrade i kada se očekuje početak radova.

Baćanović Z. Detaljno pojašnjava da se radi o projektu energetske učinkovitosti koji se odnosi na kompletnu zgradu: općinsku upravu, poštanski ured i prostor zdravstvene zaštite, da će se raditi toplotna ovojnica, fasada, nabava novih klima uređaja, prilaz za osobe sa invaliditetom, 2 kapije. Naglašava da slijedi postupak javne nabave za izvođenje radova tako d a se početak radova očekuje do jeseni.
Nikolić D. Postavlja pitanje kapija budući da se razgovaralo o osiguranju prohodnosti do dvorišnog dijela zgrade.

Baćanović Z. Odgovara da se kapije po potrebi mogu otvoriti ili zatvoriti.

Nikolić D. Također postavlja pitanje zašto je ovaj program u „staroj“ formi.

Stevanović S. Pojašnjava da je predmetni akt u novom računalnom programu sastavljen od dva odvojena programa: program socijalne skrbi i program školstva te da će se nakon konačne instalacije računalnog programa svi programi raditi direktno iz proračuna.

Predsjednik konstatuje da su izmjene i dopune usvojene jednoglasno.

5. Odluka o III. izmjeni Odluke o plaći i naknadama te ostalim pravima općinskog načelnika Općine Borovo. 

Predsjednik konstatuje da je Odluka donesena većinom glasova i to 13 ZA i 1 UZDRŽAN glas.

6. III. Izmjene i dopune Proračuna Općine Borovo za 2026. 

Bosić L. Predsjednik Povjerenstva za financije i proračun izvještava da je povjerenstvo održalo sastanak u punom sastavu, da se na samom početku nisu baš snalazili sa novim izgledom proračuna ali da je sastanku prisustvovala i referentica za računovodstvo čije prisustvo je olakšalo rad.
U nastavku pojašnjava stavke koje su sastavni dio izmjena te izvještava da je povjerenstvo jednoglasno podržalo prijedlog izmjena i dopuna proračuna.

Predsjednik konstatuje da su izmjene i dopune usvojene jednoglasno.

7. Odluka o davanju suglasnosti na Pravilnik o upisu djece i ostvarivanju prava i obveza korisnika usluga u Dječjem vrtiću ZLATOKOSA BOROVO. 

Rakazović D. U odsustvu ravnateljice Dječjeg vrtića ZLATOKOSA BOROVO, u svojstvu predsjednika upravnog vijeća vrtića izvještava da se radi o aktu koji regulira postupak upisa, kriterije i uvjete kao i prava i obveze roditelja/skrbnika. Naglašava da je općinsko vijeće već prethodno donijelo dvije odluke koje su osnov za donošenje ovoga Pravilnika.

Predsjednik konstatuje da je općinsko vijeće jednoglasno dalo suglasnost na tekst Pravilnika.

8. Odluka  o dopuni Odluke o komunalnom redu. 

Budući da nije bilo pitanja niti primjedbi, predsjednik konstatuje da su dopune usvojene jednoglasno.
9. Odluka o usvajanju Izvještaja o izvršenju Plana i programa rada EKO DUNAV d.o.o. za komunalno gospodarstvo Borovo za 2025 god. 

Jakovljević Lj. Direktorica komunalnog poduzeća EKO DUNAV d.o.o. detaljnije izvještava o programu rada u 2025 god. sa posebnim naglaskom na nabavu drobilice te provedbi postupka edukacije građana, održavanju dječjih radionica, posjeti komunalnom poduzeću otoka Krk i sl. U nastavku pojašnjava da je problematika odvajanja a samim tim i smanjenja količine otpada i nadalje prisutna te da se svi moramo angažirati kako bi građani usvojili naviku odvajanja otpada.
Na upit vijećnika Danka Nikolića pojašnjava šta spada u glomazni otpad: namještaj, tepisi, kupaonski otpad, vrtna oprema i sl.

Predsjednik konstatuje da je izvještaj usvojen jednoglasno.

10. Odluka o usvajanju Izvještaja o financijskom poslovanju EKO DUNAV d.o.o. za komunalno gospodarstvo Borovo za 2025 god. 

Predsjednik konstatuje da je izvještaj usvojen jednoglasno.

11. Odluka o dopuni Odluke o načinu pružanja javne usluge sakupljanja mješovitog komunalnog otpada i biorazgradivog komunalnog otpada na području Općine Borovo . 

Predsjednik konstatuje da je Odluka donesena jednoglasno.

12. Odluka o porezu na korištenje javnog zemljišta. 

Predsjednik konstatuje da je Odluka donesena jednoglasno.

13. Izvještaji o provedenom javnom savjetovanju. 

Predsjednik konstatuje da su Izvještaji usvojeni jednoglasno.

14. Razno.
Poznanović S. Postavlja pitanje sanacije staze u ul. Nikole Kovačevića u kojoj su unazad mnogo godina izvođeni radovi na sanaciji kanala za odvodnju oborinskih voda a staza nikada nije završena kao i postavljanje Litijskog krsta na Crepuljama. Pojašnjava da ga je osobno zvao sveštenik Slobodan Blažić prema čijim riječima je njegovo pismeno obraćanje općinskom vijeću ostalo bez odgovara. 
Baćanović Z. Što se tiče pješačkih staza smatra da je očigledno koliko ih je posle izvođenja radova ostalo u stanju koje zahtjeva sanaciju, ne samo u ulici Nikole Kovačevića nego i u drugim ulicama, da će se u skladu sa prilivom sredstava u proračun pristupiti sanaciji a u konkretnoj ulici moguće već slijedeće proračunske godine.
Što se tiče krsta obrazlaže da je upoznat sa ovom inicijativom iz neposrednog razgovora sa  Gdin-om Blažićem ali da tada osim inicijative nije bilo nikakvih konkretnijih informacija: nije sačinjena ni osnovna financijska konstrukcija, nema raspoloživog zemljišta niti idejnog rješenja.
Lukić R. Zahvaljuje na pomoći u organizaciji sportskih igara posebno na angažmanu radnika EKO DUNAV d.o.o. te postavlja pitanje rješenja problema električne energije.
Baćanović Z. Odgovara da je električna energija i da je potrebno samo uključiti prekidač u ormariću.
Nedić M. Predlaže postavljanje ležećeg policajca ispred vrtića te postavlja pitanje stanja u zadruzi.
Baćanović Z. Vezano za prijedlog postavljanja ležećeg policajca ispred vrtića ističe da nije imao saznanja da je tamo takav saobraćaj da dovodi korisnike u opasnost pogotovo što se uslijed skretanja sa glavne ceste ne može razviti takva brzina ali u svakom slučaju ispitat će se sve mogućnosti u cilju zaštite sigurnosti.
Što se tiče zadruge odgovara da se pitanje uputi direktoru.

Lukić R. Postavlja pitanje da li općina ima udjele u zadruzi.
Baćanović Z. Ponavlja da općina osim što je darovala zemljište na kojemu je izgrađena zadruga ( podsjeća na moment osnivanja prema projektu Kraljevine Norveške) nema nikakve veze sa zadruga koja je privatni poslovni subjekt.

Jovičić B. Postavlja pitanje zašto ove godine nije služen parastos žrtvama rata i tko je skinuo ploču sa imenima poginulih.

Baćanović Z. Parastos žrtvama rada služi se svake godine 15.09. i bit će služen i ove godine.
Ploča je skinuta nakon što je EKO DUNAV doo kao upravitelj groblja dobio Rješenje kojim se nalaže uklanjanje spomen obilježja a kako na uloženu žalbu nije stigao odgovor (žalba inače ne odlaže izvršenje) uklonjena je ploča sa imenima.

Latas D. Pojašnjava da se parastos žrtvama rata u samom početku služio u organizaciji članova obitelji poginulih koji dio je naknadno preuzelo Vijeće srpske nacionalne manjine u Općini Borovo.
Lukić Ž. Postavlja pitanje uređenja skele kao i da li postoji mogućnost dislociranja budućeg Doma za stare.

Baćanović Z. Pojašnjava da se radi o tzv Grginoj skeli da će se razmotriti uređenje i ovoga prostora kao i da ne postoji mogućnost dislociranja objekta Doma za stare.
Lukić R. Interesira se za termin održavanja naredne sjednice zbog korištenja godišnjeg odmora.

Baćanović Z. Smatra da do 30.08. neće biti potrebe za održavanjem sjednice općinskog vijeća.




           Dnevni red je iscrpljen sjednica je završena u 20,20 sati. 

